section_heading: Teritorijalne pretenzije Tuđmana prema BiH
paragraph_text: Haški sud navodi Tuđmanove pretenzije prema teritoriju BiH, s ciljem stvaranja Velike Hrvatske, Još 1981. Tuđman je pisao da je BIH “očito trebao ući u sastav hrvatske federalne jedinice’’, te je smatrao državnost Bosne “umjetnom”. Tuđman u svojim govorima spominje "prirodne granice" Hrvatske, te je zastupao ideju da Banovina Hrvatska iz 1939. najtočnije odražava te "prirodne granice", kada su cijela zapadna Hercegovina i Mostar, kao i bosanski okruzi u kojima su Hrvati imali očitu većinu, uključeni u Banovinu.